સીનુ પોતાના દિમાગથી અંગદ નામના કાંટાને રસ્તામાંથી હટાવે છે, ત્યાં જ કહાનીમાં હેલિકોપ્ટર સાથે નવો ટ્વિસ્ટ આવે છે. ટ્રેનમાં જ્યારે સીનુ ગુંડાલોગને નાળિયેરની જેમ વધેરતો હોય છે, ત્યારે એક છોકરી આયેશા (નરગિસ ફખરી) એ ફાઇટને મોબાઇલમાં શૂટ કરતી કરતી એના પ્રેમમાં પડી ગયેલી હોય છે. એ આયેશા વાસ્તવમાં થાઇલેન્ડના ડોન વિક્રાંત (અનુપમ ખેર)ની દીકરી છે. આયેશા હેલિકોપ્ટરમાં ઇલિયાનાને કિડનેપ કરીને પિત્ઝાની જેમ બેંગકોક મંગાવી લે છે. એની પાછળ વરુણ પણ બેંગકોક પહોંચી જાય છે. હવે વરુણની સામે બે ચેલેન્જ છે, ડોનલ્ડ ડક જેવા હોઠવાળી નરગિસ ફખરીથી છૂટકારો મેળવવો અને એના ગેંગસ્ટર બાપના પંજામાંથી પોતાની ઇલિયાનાને સહીસલામત બહાર કાઢવી.